تورکیه آذربایجان-دا کئچیریلن پارلامئت سئچکی‌لرینده لیدری اولدوغو یئنی آذربایجان پارتیسی‌نین غلبه‌سینه گؤره پرزیدنت الهام علی یئوی تبریک ائتدی.
خاریجی ایشلر ناظیرلیگی‌نین آچیقلاماسیندا "میللی مجلیس سئچکی‌لری‌نین قارداش آذربایجان خالقینا خیرلی اولماسینی دیلییریک" ایفاده‌سی ایشلدیلیب.
سئچکی‌لرده قازاندیغی غلبه موناسیبتیله پرزیدنت علی یئوی و لیدری اولدوغو یئنی آذربایجان پارتیسی‌نین تبریک ائدیلدیگی آچیقلامادا "سئچکی‌لرین اؤلکه میقیاسیندا دینج شکیلده کئچیریلمه‌سیندن ممنونیت دویوروق" دئیه بیلدیریلیب.
آچیقلامادا "آذربایجان قوروم‌لاری‌نین سئچکی‌لرین دموکراتیک اساس‌لار و شفاف‌لیق ایستاندارت‌لاری داخیلینده کئچیریلمه‌سی اوچون باشیندان بری‌دیر گؤستردیک‌لری جهدلرین و آذربایجان خالقی‌نین سئچکی پروسه سینده اورتایا قویدوغو کامیللیگین تقدیرلاییق اولدوغونو قیمتلندیریریک" ایفاده‌سی یئر آلیب.
بو آرادا جمهور باشقانی رجب طیب اردوغان دا فوریه نین 9-دا آذربایجان جمهوریتی‌نین پرزیدنتی الهام علی یئوه تلفونلا زنگ ائدیب.
اردوغان آذربایجاندا کئچیریلن پارلامئنت سئچکی‌لرینده پرزیدنت الهام علی یئوین رهبرلیک ائتدیگی یئنی آذربایجان پارتیسی‌نین غلبه قازانماسی موناسیبتیله دؤولت باشچی‌سینی تبریک ائدیب، یئنی پارلامئنته فعالیتینده اوغورلار آرزولاییب.
پرزیدنت الهام علی یئو گؤستریلن دقته و تبریکه گؤره میننتدارلیغینی بیلدیریب.
دؤولت باشچی‌لاری آذربایجانلا تورکیه آراسیندا دوستلوق و قارداش‌لیق موناسیبت‌لری‌نین بوتون ایستیقامت‌لرده بوندان سونرا دا اوغورلا اینکیشاف ائدجگینه امین‌لیک‌لرینی ایفاده ائدیب و یاخین زامان‌لاردا یئنی تماس‌لارین داوام ائتدیریلمه‌سی حاقیندا قرارا گلیب‌لر.
قئید ائدک کی، تقریباً 5 میلیون 387 مین قئیدیات‌لی سئچیجی‌نین اولدوغو اؤلکه‌ده 125 یئره صاحب مجلیس اوچون 299-و قادین اولماقلا 1314 نامیزدین یاریشدیغی سئچکینی تقریباً 77 مین 700 یئرلی، 880 خاریجی موشاهیدچی تعقیب ائدیب.
پرزیدنت الهام علی یئو 5 دسامبر 2019-جو ایل تاریخینده مجلیسی بوراخمیش و ارکن سئچکی قرارینا گلمیشدی.
